તે પોતાની પત્નીની મેન્સ્ટ્રુઅલ હાઇજીનના મુદ્દાને કારણે એટલો બધો હેરાન થઈ જાય છે કે તે સમસ્યાના ઉકેલ માટે પોતે જ સેનિટરી પેડ બનાવવાનો નિર્ણય કર્યો છે, પરંતુ તે જે સમયગાળામાં નિર્ણય કરે છે તે 16 વર્ષ અગાઉનો એટલે કે 2001નો સમયગાળો છે, જ્યારે ટીવી પર કોઈ સેનિટરી પેડની જાહેરાત આવે ત્યારે ચેનલ બદલાઈ જતી હતી અથવા પૂછીએ તો સાબુ અથવા કોઈ પણ બીજી એડનું નામ આપવામાં આવતું હતું. ગ્રામીણ વિસ્તારોમાં તો આને ગંદું અથવા અપવિત્ર માનીને વાત કરવામાં પણ પાપ મનાતું હતું. આવા પરિપ્રેક્ષ્યમાં અરુણાચલમ મુરુગનંથમની વાસ્તવિક વાર્તા પર આધારિત ફિલ્મ ‘પેડમેન’ દ્વારા આર. બાલ્કી અને અક્ષય કુમારે મેન્સ્ટ્રુઅલ હાઇજીન તરફ નાગરિકોને જાગૃત કરવાની શક્તિશાળી પહેલ કરી છે.